கேள்வி: பேகம் பத்ருன்னெசா அகமது - தொழில் பற்றி தகவல் சொல்.
பதில்: 1930 ஆம் ஆண்டு இவர் அப்துல்லா சுக்ராவர்த்தி பெண்கள் பள்ளியின் நிர்வாகக் குழுவில் சேர்ந்தார். கொல்கத்தாவில் 1946 ஆம் ஆண்டு நடந்த கலவரத்தின் போது மிர்சாபூர் தெருவில் நிகழ்ந்த மதக் கலவரங்களைத் தடுக்க இவர் நேரடி நடவடிக்கை நாள். மிர்சாபூர் தெருவில் வாழும் இசுலாமியர்களைத் தாக்க இந்துக்கள் சுரதானந்தா பூங்காவில் கூடினார்கள் என்ற உளவுத்துறை தகவல் கிடைத்ததைத் தொடர்ந்து இவர் தனது சில பெண் தோழர்களுடன் மிர்சாபூர் தெரு மற்றும் ஆரிசன் சாலையைக் கடந்து கருப்பு முக்காடு மற்றும் கையில் வெள்ளை கொடியுடன் நின்றார்.அசம்பாவிதம் எதுவும் நடப்பதற்குள் அரசியல் தலைவர்கள் சம்பவ இடத்திற்கு விரைந்தனர். ஓர் அமைதிக்குழு உருவாக்கப்பட்டது. இந்தியப் பிரிப்பு பிறகு 1951 ஆம் ஆண்டு கிழக்கு பாகிஸ்தான் டாக்கா மாவட்டத்திலுள்ள கெந்தாரியா காவல் கட்டுப்பாட்டுப் பகுதிக்குச் சென்று குடியேறினார். அங்கு அப்பகுதியின் பெண் உறுப்பினர்களுடன் இணைந்து கெந்தாரியா மகளிர் சமிதியைத் தொடங்கினார். இதைத்தவிர கேந்தாரியா தொடக்கப்பள்ளியையும் சமூக நல மையத்தையும் அங்கு நிறுவினார். கலை மற்றும் கலாச்சாரத்தின் புரவலரான பத்ருன்னெசா தனது குடியிருப்பை கலாச்சார நடவடிக்கைகளின் மையமாகவும் கலைஞர்களின் சந்திப்பிடமாகவும் மாற்றினார். புல்புல் நுண்கலை நிறுவனத்தில் ஓர் உறுப்பினராக இருந்தார். இதைத் தவிர அனைத்து பாக்கித்தான் பெண்கள் சங்கம் உறுப்பினராகவும் இருந்தார். 1960 ஆம் ஆண்டில் முசுலிம் பெண்கள் மேல்நிலைப் பள்ளியில் தனது ஆசிரியப் பணியைத் தொடங்கினார். மிர்சாபூர் மகிளா சமிதியின் தீவிர உறுப்பினரான இவர் கலாச்சார நிகழ்ச்சிகளை ஏற்பாடு செய்வதில் மிகுந்த ஆர்வம் காட்டினார்.